‘n Ou fossiel of natuurlike ou jy – ‘n nuwejaarswens – Abrie dink hardop
‘n Ou fossiel of natuurlike ou jy – ‘n nuwejaarswens
11 Jan 2018 24 Apr 2018 • Abrie Joubert
Daar’s ‘n nuwejaarswens wat ek hierdie jaar iewers raak gehoor het, en weens my humorsin (of humor-on-sin) my bybly:
Mag jou probleme so gou verby wees soos jou nuwejaarsvoornemens.
Ek gun mense nóg probleme nóg onuitgevoerde nuwejaarsvoornemens, maar ek vermoed dat die eerste meer algemeen is, as die suksesvolle uitvoering van die tweede.
Nuwejaarsdag 2018 geneem vanaf Grootbrak
In die Suidkaap het die diepsee skuimkoppe die hopsdrankies se skuimkoppe bepaald oortref. Dit het dit baie onaangenaam gemaak vir diegene wat die see op nuwejaar wou geniet, behalwe as jy ‘n vernuftige vlieër-branderryer (kite surfer) is. Ek het toevallig verby Grootbrak gery en aangesien die olie-boor die naaste aan Grootbrak se kus was, besluit om die ongewone struktuur af te neem. Danksy die kombinasie van olieboor, kite surfer en veral die wind is daar ‘n fluistering in my hart in geboor.
Fossielbranstof (fossil fuel) word verbrand en die oorblyfsels deur die wind verwaai. Die wind kan dieselfde energie verskaf wat steenkool verskaf (die Wes-Kaap het die meeste windplase in Suid Afrika maar in die Wes-Kaap word daar vir water geboor). Maar nee hierdie is nie ‘n pleidooi vir natuurlike herwinbare hulpbronne nie (alhoewel dit nodig is).
Hierdie is ‘n pleidooi dat Abrie en ons as bloggers onsself sal wees: natuurlike ou Abrie; nie voorgee Abrie nie; nie ek wil ander beïndruk Abrie nie. Om die waardes te leef en vrymoedig te skryf oor wat vir my belangrik is, maar ook wat vir my moeilik is. Terselfdetyd weet ek dat dit nie so eenvoudig is nie aangesien ek as myself blog. Om dit te ontken, sou die hele oefening on-eg maak.
Laat ons inboorlinge van ons harte en waardes wees en uitbundig saam met die wind lag.
In die woorde van Philip de Vos:
Elke outjie het sy lied
Hadida of zoeiiii-muskiet
Of dit fraai of goor of gek is
In die woorde van Natani Gerber:
Laat ons wees
wie ons is,
Mag ons lag aanhou lewe
In die ewigheid
In die woorde van Abrie dink hardop (vir homself)
Minder dade deur die Self genereer
Meer liefde deur die Wind inspireer.
“Die wind waai waar hy wil. Jy hoor sy geluid, maar jy weet nie waar hy vandaan kom en waar hy heen gaan nie. So gebeur dit met elkeen wat uit die Gees gebore is.” Johannes 3:8
Posted in Afrikaans,Gedigte,SelfondersoekTagged Afrikaans,Grootbrak,Johannes 3:8,Nuwejaarswens,Olieboor,Philip de VosBookmark the permalink.
23 thoughts on “‘n Ou fossiel of natuurlike ou jy – ‘n nuwejaarswens”
11 Jan 2018 om 12:36 nm
Amen – pragitg gestel.
Hierdie is so mooi – Laat ons inboorlinge van ons harte en waardes wees en uitbundig saam met die wind lag.
12 Jan 2018 om 9:32 nm
Dankie ekmyselff – die wind sien immers al die figure op die strande 🙂
Nee, ek is nogal erntsig oor daardie gedagte en mag jy as veertigjarige volheid vind.
11 Jan 2018 om 12:39 nm
Ek het gewonder hoe lank jou vakansie nog gaan duur – bly om jou weer hier te sien. Ek sal sing soos ek gebek is! Alles van die beste vir 2018.
12 Jan 2018 om 9:33 nm
Dankie Hester ek het nogal geding jy sal die gebek sal jou opwek!
11 Jan 2018 om 1:35 nm
Pragtig gestel,Abrie! Alles wat mooi is vir jou en jou geliefdes.
12 Jan 2018 om 9:35 nm
Dankie wesp selfde vir jou en joune en sommer vir al die (on)gediertes wat jou lens hierdie jaar oor gaan sing
11 Jan 2018 om 1:58 nm
Het net vanoggend gewonder wanneer lees ons weer van jou – die wag was dubbeld en dwars die moeite werd. Seënwense vir die nuwe jaar!
12 Jan 2018 om 9:40 nm
Dankie tannie Frannie ek weet jy is nie ‘n vleier nie en voel dus nie gevlei nie. Ek voel gewaardeerd.
Mag die vleiloerie aanhou sing,
hy is gebek om vir ons reën te bring.
Seënwense vir Frannie ook.
11 Jan 2018 om 3:08 nm
Hierdie is so spesiaal geskryf, Abrie. En ek stem met jou en almal se kommentare saam. En Natanie Gerber. Laat ons wees wie ons is.
12 Jan 2018 om 9:42 nm
Baie dankie Una en die wonderlike ons is op ‘n lilo in ‘n ander land ook ons.
11 Jan 2018 om 7:24 nm
12 Jan 2018 om 9:43 nm
Dankie Tina ek wag in spanning vir al die stories wat jy hierdie jaar gaan skryf !! 🙂
13 Jan 2018 om 6:36 nm
11 Jan 2018 om 7:31 nm
Ik wens jou, je familie en jouw lezers een duurzame toekomst.
Goede en duurzame nieuw jaar groeten,
12 Jan 2018 om 9:45 nm
Bedankt Rob, hetzelfde voor jou. Het is bijzonder om hier een andere taal te zien
11 Jan 2018 om 10:30 nm
Fantastiese foto! Geniet die see vir ons part 😉
Beste wense vir die Nuwejaar vir jou en jou Familie.
12 Jan 2018 om 9:50 nm
Dankie Linda ek het so gemaak (en sal ook nog so maak – mos darem naby die see hier). Met die watergebrek bad ons eersdaags ten aanskoue van Bloubergstrand
12 Jan 2018 om 6:33 nm
Liewe land daar spring my hart sommer van blydskap toe ek jou gesig sien. Jy voel sowaar soos ‘n ou bekende wat lanklaas gesien is. Mag die jaar vir jou en gesin oorloop van blessings uit God se hand.
12 Jan 2018 om 9:52 nm
Dankie Kameel dis goed om van jou te hoor. Mag die hobbel wat die Kameel ronddra eweneens vol blessings wees.
14 Jan 2018 om 6:19 vm
Dis so mooi en waar. Dankie.
Ek is so besig by die werk en huis ek skeep my blog af en dit moet nou einde kry!
30 Jan 2018 om 5:29 nm
Ek stem saam – dit moet nou einde kry 🙂
15 Jan 2018 om 12:20 nm
Mag ek ook hierdie jaar sing soos ek gebek is (half vals, heeltemal voluit) Voorspoed Abrie
15 Jan 2018 om 9:58 nm
🙂 ‘n Entoesiastiese bek vergoed vir vals bek. Geniet jou jaar voluit!
Emotive imagery - a love story
The Unbearable Lightness of Being... SOFT